1.

V kapitole 28 sa vzor certifikátu zdravia zvierat/úradného certifikátu na vstup živých rýb, živých kôrovcov a produktov živočíšneho pôvodu z uvedených živočíchov, ktoré sú určené na ľudskú spotrebu, do Únie (VZOR FISH-CRUST-HC) mení takto: a) Bod II.2.3.1 sa nahrádza takto: „(4)(6)[II.2.3.1. Vzťahujú sa na ne požiadavky uvedené v časti II.2.4 a pochádzajú z (4)[krajiny] (4)[územia] (4)[pásma] (4)[kompartmentu] s (5)kódom: _ - __, ktorá(-é/-ý) je ku dňu vydania tohto certifikátu uvedená(-é/-ý) v zozname tretích krajín a území prijatom Komisiou v súlade s článkom 230 ods. 1 nariadenia (EÚ) 2016/429 na účely vstupu (3)[vodných živočíchov] (3)[produktov živočíšneho pôvodu z vodných živočíchov iných ako živé vodné živočíchy] do Únie;]“; b) Poznámky sa nahrádzajú takto: „Poznámky V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 Protokolu o Írsku/Severnom Írsku v spojení s prílohou 2 k uvedenému protokolu, odkazy na Európsku úniu v tomto certifikáte zahŕňajú Spojené kráľovstvo, pokiaľ ide o Severné Írsko. „Vodné živočíchy“ sú živočíchy v zmysle vymedzenia v článku 4 bode 3 nariadenia Európskeho parlamentu a Rady (EÚ) 2016/429. „Živočíchy akvakultúry“ sú vodné živočíchy, ktoré sú predmetom akvakultúry v zmysle vymedzenia v článku 4 bode 7 nariadenia (EÚ) 2016/429. Všetky vodné živočíchy a produkty živočíšneho pôvodu z vodných živočíchov iných ako živé vodné živočíchy, na ktoré sa vzťahuje časť II.2.4 tohto certifikátu, musia pochádzať z krajiny/územia/pásma/kompartmentu, ktoré sú uvedené v zozname tretích krajín a území prijatom Komisiou v súlade s článkom 230 ods. 1 nariadenia (EÚ) 2016/429. Časť II.2.4 certifikátu sa nevzťahuje na tieto kôrovce a ryby, a preto môžu pochádzať z krajiny/územia alebo ich časti, ktorú(-é) Komisia uviedla v zozname v súlade s článkom 127 ods. 2 nariadenia (EÚ) 2017/625: a) kôrovce, ktoré sú balené a označené na ľudskú spotrebu v súlade so špecifickými požiadavkami týkajúcimi sa uvedených zvierat stanovenými v nariadení (ES) č. 853/2004, a ktoré v prípade návratu do vodného prostredia už nie sú schopné prežiť ako živé živočíchy; b) kôrovce, ktoré sú určené na ľudskú spotrebu bez ďalšieho spracovania, pod podmienkou, že sú balené na účely maloobchodného predaja v súlade s požiadavkami na takéto balenia stanovenými v nariadení (ES) č. 853/2004; c) kôrovce, ktoré sú balené a označené na ľudskú spotrebu v súlade so špecifickými požiadavkami týkajúcimi sa uvedených zvierat stanovenými v nariadení (ES) č. 853/2004 a ktoré sú určené na ďalšie spracovanie bez dočasného uskladnenia v mieste spracovania; d) ryby, ktoré sú pred odoslaním zabité a vypitvané. Tento certifikát sa vzťahuje na produkty živočíšneho pôvodu, ako aj na živé vodné živočíchy vrátane tých, ktoré sú určené do zariadenia pre potraviny z vodných živočíchov schváleného na kontrolu chorôb, ako sa vymedzuje v článku 4 bode 52 nariadenia (EÚ) 2016/429, určené na ľudskú spotrebu v súlade s oddielom VII prílohy III k nariadeniu (ES) č. 853/2004. Tento certifikát zdravia zvierat/úradný certifikát sa vyplní podľa poznámok k vyplneniu certifikátov stanovených v kapitole 4 prílohy I k vykonávaciemu nariadeniu (EÚ) 2020/2235. Časť I: Kolónka I.20: V prípade celých rýb pôvodne zmrazených v soľnom roztoku pri teplote –9 °C alebo pri teplote vyššej ako –18 °C a určených na konzervovanie v súlade s požiadavkami oddielu VIII kapitoly I časti II bodu 7 prílohy III k nariadeniu (ES) č. 853/2004 označte kolónku „Konzervárenský priemysel“. V ostatných prípadoch označte kolónku „Produkty určené na ľudskú spotrebu“ alebo „Ďalšie spracovanie“. Kolónka I.27: Vložte príslušný(-é) kód(-y) harmonizovaného systému (HS) pomocou položiek, ako napríklad: 0301 , 0302 , 0303 , 0304 , 0305 , 0306 , 0307 , 0308 , 0511 , 1504 , 1516 , 1518 , 1603 , 1604 , 1605 alebo 2106 . Kolónka I.27: Opis zásielky: „Druh komodity“: uveďte, či produkty pochádzajú z akvakultúry alebo voľnej prírody. „Typ ošetrenia“: uveďte, či sú živé, chladené, mrazené alebo spracované. „Výrobný podnik“: vrátane továrenského plavidla, mraziarenského plavidla, chladiarenského plavidla, chladiarenského skladu a spracovateľského závodu. Časť II: (1) Časť II.1 tohto certifikátu sa nevzťahuje na krajiny, ktoré uplatňujú osobitné požiadavky na certifikáciu zdravotnej neškodnosti stanovené v dohodách o rovnocennosti alebo iných právnych predpisoch EÚ. (2) Časť II.2 tohto certifikátu sa neuplatňuje a mala by sa vypustiť, ak zásielka pozostáva z: a) druhov iných ako tie, ktoré sa uvádzajú v prílohe k vykonávaciemu nariadeniu Komisie (EÚ) 2018/1882 ( *1 ) ; alebo b) voľne žijúcich vodných živočíchov a produktov živočíšneho pôvodu z tých vodných živočíchov, ktoré sú vylodené z rybárskych plavidiel na ľudskú spotrebu; alebo c) produktov živočíšneho pôvodu zo živočíchov iných ako živé vodné živočíchy, ktoré vstupujú do Únie na priamu ľudskú spotrebu. (3) Druhy uvedené v stĺpcoch 3 a 4 tabuľky v prílohe k vykonávaciemu nariadeniu (EÚ) 2018/1882. Druhy uvedené v stĺpci 4 sa považujú za vektory len za podmienok stanovených v článku 171 delegovaného nariadenia (EÚ) 2020/692. (4) Nehodiace sa prečiarknite/vymažte. (5) Kód tretej krajiny/územia/pásma/kompartmentu, ako je uvedený v zozname tretích krajín a území, ktorý Komisia prijala v súlade s článkom 230 ods. 1 nariadenia (EÚ) 2016/429. (6) Časti II.2.3.1, II.2.3.2 a časť II.2.4 tohto certifikátu sa neuplatňujú a mali by sa vymazať, ak zásielka obsahuje iba tieto kôrovce alebo ryby: a) kôrovce, ktoré sú balené a označené na ľudskú spotrebu v súlade so špecifickými požiadavkami týkajúcimi sa uvedených zvierat stanovenými v nariadení (ES) č. 853/2004, a ktoré v prípade návratu do vodného prostredia už nie sú schopné prežiť ako živé živočíchy; b) kôrovce, ktoré sú určené na ľudskú spotrebu bez ďalšieho spracovania, pod podmienkou, že sú balené na účely maloobchodného predaja v súlade s požiadavkami na takéto balenia stanovenými v nariadení (ES) č. 853/2004; c) kôrovce, ktoré sú balené a označené na ľudskú spotrebu v súlade so špecifickými požiadavkami týkajúcimi sa uvedených zvierat stanovenými v nariadení (ES) č. 853/2004 a ktoré sú určené na ďalšie spracovanie bez dočasného uskladnenia v mieste spracovania; d) ryby, ktoré sú pred odoslaním zabité a vypitvané. (7) Uplatňuje sa, keď členský štát určenia v Únii má buď štatút bez výskytu choroby kategórie C v zmysle vymedzenia v článku 1 bode 3 vykonávacieho nariadenia (EÚ) 2018/1882, alebo podlieha voliteľnému eradikačnému programu zriadenému v súlade s článkom 31 ods. 2 nariadenia (EÚ) 2016/429, inak sa vypúšťa. (8) Uplatňuje sa, keď má členský štát určenia v Únii v súvislosti s konkrétnou chorobou zavedené vnútroštátne opatrenia, ktoré boli schválené Komisiou podľa článku 226 nariadenia (EÚ) 2016/429, inak sa vypúšťa. (9) Druhy uvedené v stĺpci 2 tabuľky v prílohe XXIX k delegovanému nariadeniu (EÚ) 2020/692 týkajúcej sa chorôb, pre ktoré majú členské štáty zavedené vnútroštátne opatrenia podľa článku 226 nariadenia (EÚ) 2016/429. (10) podpíše: — úradný veterinárny lekár, ak sa časť II.2. Potvrdenie o zdravotnom stave zvierat nevypúšťa, — certifikujúci úradník alebo úradný veterinárny lekár, ak sa časť II.2. Potvrdenie o zdravotnom stave zvierat vypúšťa. (*1) Vykonávacie nariadenie Komisie (EÚ) 2018/1882 z 3. decembra 2018 o uplatňovaní niektorých pravidiel prevencie a kontroly chorôb na kategórie chorôb zo zoznamu a o vytvorení zoznamu druhov a skupín druhov predstavujúcich značné riziko šírenia uvedených chorôb zo zoznamu (Ú. v. EÚ L 308, 4.12.2018, s. 21).“"